text: Ny træner til FC Fredercia 
  13 april 2015 kl. 15.20
  FC Fredericia har fyret Nicolai Wael og ansat den tidligere AGF-træner Peter Sørensen som ny cheftræner.
  Efter en række dårlige sportslige resultater har FC Fredericia mandag eftermiddag valgt at stoppe samarbejdet med cheftræner Nicolai Wael med øjeblikkelig virkning.
  I stedet har 1. divisionsklubben ansat den tidligere FC Fredericia og AGF-træner Peter Sørensen for resten af sæsonen, oplyser klubben i en pressemeddelelse.
  - Jeg er rigtig glad for, at Peter har sagt ja til at træde til. Vi kender Peter, fra da han tidligere var her i, og vi ved, hvad han står for, siger FC Fredericias direktør Stig Pedersen.
  